Tallinna Linnamuuseum

Tallinna Linnamuuseum on Tallinna Kultuuriameti hallatav asutus, mille ülesanne on koguda, uurida, säilitada ja eksponeerida Tallinna ajalugu ja selle elanike ning elukeskkonnaga seotud ainest.

Tallinna Linnamuuseumi peahoone asub keskaega ulatuva ajalooga hoones aadressil Vene tänav 17. Hoone kohandati muuseumi tarbeks aastatel 1963–1965Tallinna Linnamuuseum. vaadatud 31.07.2013. Filiaalid asuvad Tallinna vanalinnas, Kalamajas ja Kadriorus.

 Ekspositsioon 
Vene 17 paiknev ekspositsioon tutvustab kokku viiel korrusel Tallinna ajalugu muinasaja lõpust kuni Eesti taasiseseisvumiseni. 2015. aastal avati Tallinna Linnamuuseumi peahoone keldris uut tüüpi ekspositsioonipind: keraamikakogu fajansi ja portselani avahoidla, kus on hoiustatud ligi 2000 portselan- ja fajansseset Eestist, Euroopast, Hiinast ja Jaapanist.Muuseumirott parimale koguhoidjale: muuseumiauhindade jagamisel Haapsalus tunnustati Tallinna Linnamuuseumis Eesti esimese avahoidla rajajaid parima koguhoidja tiitliga.  Tallinna Linnamuuseumi pressiteade, 1.02.2016 Tegu oli esimese etapiga Linnamuuseumi hoone ekspositsioonide tänapäevastamisel. Linnamuuseumi 80. aastapäeva eel valminud eskiisprojekti põhjal võeti keskajast pärit keldrid tervenisti kasutusele. Kõikidele muuseumikülastajatele avatud ekspositsiooniruumideks kujundatud avahoidlas on lisaks keraamikakogule välja pandud seni hoidlas varjul olnud keraamikakollektsioon ning kultuuriloolisse kogusse kuuluvad vask-, messing- ja tinaesemed.

Püsinäituse olulise uue osa moodustavad Tallinna 19. sajandi linnavaated, mis jäädvustavad tänaseks suuresti muutunud linnapilti. Tallinna Linnamuuseumi valduses olevasse suurimasse Tallinna 19. sajandi linnavaadete kogusse kuuluvat 17 ajaloolist tööd on varem olnud võimalik harva näha vaid näituste puhul. Nüüd loovad need koos Tallinna vanalinna maketi ja kaardiga tervikliku pildi sellest, kuidas Tallinn nägi välja enne raudteede ehitamist ja sellega kaasas käinud linnastumislainet. Tallinna Linnamuuseumi linnavaadete kogusse kuulub tuntud töid kuulsatelt meistritelt nagu Karl Ferdinand von Kügelgen, samuti fotograafiaeelsel ajastul moodi tulnud reisimuljete jäädvustusi kui ilmekaid kultuuriloolisi dokumente.

 Töötajad 
pisi|Jüri Kuuskemaa oma näituse avamisel Tallinna Linnamuuseumis 2016. aastalFoto: Jaan Künnap
Tallinna Linnamuuseumi direktor oli aastatel 1995–2013 Maruta Varrak, 2013–2017 Kalmar Ulm, 2017–2020 Triin Siiner "Tallinna Linnamuuseumi asub juhtima Triin Siiner" Pealinn, 11. oktoober 2017, kes vallandati ametist 2020. aasta jaanuaris vastuolude tõttu Kultuuriametiga. 2020. aasta oktoobrist on muuseumi direktor Heli Nurger.

2015. aasta muuseumiauhindade jagamisel pälvisid Tallinna Linnamuuseumi keraamikakogu fajansi ja portselani avahoidla avamise eest parima koguhoidja nimetuse Kristiina Hiiesalu, Anne Ruussaar, Ene Heimvell ja Merike Neidorp. 

2016. aasta muuseumiauhindade jagamisel pälvis Tallinna Linnamuuseum Arenduse MuuSa 2016 virtuaalekspositsiooni loomisega. Tallinna Linnamuuseumi virtuaalekspositsioon oli esimene Eesti muuseumi mahukas virtuaalekspositsioon Google Arts & Culture platvormil, mida saab vaadata nii veebis kui ka mobiilseadmeis Androidi ja iOS rakenduste abil. Projekti juhtis Karel Zova. 

2019. aastal pälvis Tallinna Linnamuuseum Kalamaja Muuseumi ettevalmistava ja kogukonda kaasava protsessiga Eesti muuseumide aastakonverentsil nimetuse "Aasta kogukonna sõber". Kalamaja muuseumi loojateks olid Kalamaja Muuseumi juhataja Kristi Paatsi, kuraator Tuuli Silber, külastusjuht Laura Jamsja, Tallinna Linnamuuseumi direktor 2017–2020 Triin Siiner ja arendusjuht Reti Meema, haldusjuht Lennart Kumm.

2020. aasta Eesti muuseumide aastaauhindade jagamisel pälvis Tallinna Linnamuuseumi meeskond EASi eriauhinna Rotilõks turismi edendava arendustöö eest.

 Filiaalid 
Tallinna Linnaelumuuseum (Vene 17)
Kiek in de Köki kindlustustemuuseum (Komandandi tee 2)
Raevangla fotomuuseum (Raekoja 4/6)
Kalamaja muuseum (Kotzebue 16)
Kadrioru lastemuuseum Miiamilla (L. Koidula 21c)
Peeter I majamuuseum (Mäekalda 2)
Tallinna rahvaste muuseum (Pikk 29a)

 Pilte 

Viited

Välislingid

 Koduleht

Kategooria:Tallinna muuseumid